Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 146/13/8803	Košice II, 9.12.2013
EEČ : 2-64-421-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: robotník
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX, a.s. 
	sídlo organizácie: XXXXX, Slovensko
Obsahom zmieru je:
1) Obvinený vyhlasuje, že spáchal skutky, ktoré sú predmetom tohto trestného stíhania, svoje konanie oľutoval a ospravedlnil sa za svoje protiprávne konanie.

2)	Poškodení ako aj splnomocnenec za poškodenú spoločnosť XXXXX a.s. prehlásili, že obvinený sa im ospravedlnil a taktiež, že konaním obvineného im nebola spôsobená žiadna škoda, nakoľko odcudzené veci boli vrátené v nepoškodenom stave. 

3) Obvinený zložil na účet KP XXXXX šekovou poukážkou čiastku vo výške 80.- €, z ktorej 50%, teda 40.- € patrí štátu na peňažnú pomoc obetiam trestnej činnosti a zvyšok sumy t.j. 40.- € určil na všeobecne prospešné účely Obecnému úradu XXXXX, číslo účtu: XXXXX vo VÚB Banke,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: robotník
realizované policajtom Obv.odd. PZ XXXXX - Šaca pod spisovou značkou ČVS:ORP-778/ŠA-KE-2013.
	V trestnej veci proti obvinenému XXXXX pre prečin krádeže podľa § 212 ods. 2 písm. a/ Trestného zákona, ktorého sa dopustil na tom skutkovom základe, že dňa 22.2.2013 asi o 07.00 hod. v objekte spoločnosti XXXXX a.s. Divízny závod Koksovňa sa vlámal do dvoch osobných skriniek zamestnancov XXXXX a XXXXX v priestoroch šatne tým spôsobom, že kovovou tyčou odstránil visiace zámky na skrinkách, odkiaľ následne odcudzil dve súpravy dvojdielneho termoprádla, termokuklu a čelové LED svietidlo, čím tak pre spoločnosť XXXXX a.s. spôsobil škodu vo výške 129,70.-€.

Odôvodnenie: 
Uzneseniami povereného príslušníka OO PZ XXXXX - XXXXX sp. zn. ORP-778/SA-KE-2013 zo dňa 22.2.2013 a zo dňa 3.7.2013 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. a/ Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodení vyslovili súhlas s uzavretím zmieru. Obvinený slobodne a vážne vyhlásil, že spáchal skutky, za ktoré je stíhaný, pričom svoje konanie oľutoval a zároveň sa poškodeným ospravedlnil za svoje konanie. Poškodení vyhlásili, že konaním obvineného im nebola spôsobená žiadna škoda, nakoľko odcudzené veci boli vrátené v nepoškodenom stave. 

Obvinený zložil na účet Krajskej prokuratúry XXXXX finančnú čiastku vo výške 80.- €, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený určil sumu 40.- € a zvyšok sumy t.j. 40.- € určil na všeobecne prospešné účely Obecnému úradu XXXXX, číslo účtu: XXXXX vo VÚB Banke.

Poškodení súhlasili s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob 
rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Svat
prokurátor